google/wiki40b huggingface dataset:
ईसिस

ईसिस मिस्र के धर्म में ओसिरिस की पत्नी और होरस कि माता मानी जाती है। वह जादू, कपट, शक्ति और ज्ञान की प्रसिद्ध मिस्री देवी। केब (पृथ्वी) और नुत (आकाश) की कन्या, शक्तिमान देव ओसिरिस की भगिनीजाया और देव होरस (सूर्य) की माता। गाय उसकी पुनीत पशु थी और अपने मस्तक पर वह गोश्रृंण (गाय का सींग) भी धारण करती थी। फ़िली, बेहबेत आदि मिस्री नगरों के विशाल मंदिर इसी देवी ईसिस की मूर्तियों की प्रतिष्ठा के लिए बने थे।
नए राजवंश के अंत्यकाल से विशेषत: ईसिस की महिमा बढ़ी ओर देश में सर्वत्र उसकी पूजा लोकप्रिय हो गई। मिस्र के समूचे देश में तो वह पूजी ही गई, उसकी महिमा का प्रचार धीरे धीरे ग्रीस ओर रोम में भी हुआ। स्वयं मिस्र में उसके मंदिरों में छठी सदी ईसवी के मध्य काल तक भक्तों की भीड़ लगी रहती थी। पर तभी उस मंदिर के कपाट सदा के लिए बंद कर दिए गए और ईसिस की पूजा संसार से उठ गई। प्राचीन मिस्री अभिलेखों में, ओसिरिस की पत्नी होने के नाते, उसके साथ ही उसका भी उल्लेख तो हुआ ही है, स्वयं अपने अधिकार से भी उस देश के धार्मिक इतिहास में ईसिस का जितना प्रभुत्व रहा है उतना अन्य देवियों का दूसरे देशों में नहीं रहा।
श्वासनली

मनुष्य, पशुओं और पक्षियों के शरीर में श्वासनली या साँस की नली वह नली होती है जो गले की स्वरग्रंथि (लैरिंक्स) को फेफड़ों से जोड़ती है और मुंह से फेफड़ों तक हवा पहुँचाने के रास्ते का एक महत्वपूर्ण भाग है। श्वासनली की आन्तरिक सतह पर कुछ विशेष कोशिकाओं की परत होती है जिन से श्लेष्मा  रिसता रहता है। साँस के साथ शरीर में प्रवेश हुए अधिकतर कीटाणु, धूल व अन्य हानिकारक कण इस श्लेष्मा से चिपक कर फँस जाते हैं और फेफड़ों तक नहीं पहुँच पाते। अशुद्धताओं से मिश्रित यह श्लेष्मा या तो अनायास ही पी लिया जाता है, जिस से ये पेट में पहुँच कर वहां पर हाज़में के रसायनों द्वारा नष्ट कर दिया जाता है, या फिर बलग़म बन कर मुंह में उभर आता है जहाँ से इसे थूका या निग़ला जा सकता है। मछलियों के शरीर में श्वासनली नहीं होती।

मनुष्यों में

मनुष्यों में श्वासनली की भीतरी चौड़ाई २१ से २७ मिलीमीटर और लम्बाई १० से १६ सेन्टीमीटर तक होती है। यह स्वरग्रंथी से शुरू हो कर नीचे फेफड़ों की तरफ आती है और फिर दो नालियों में बट जाती है जिन्हें श्वस्नियाँ (ब्रोंकाई) कहते हैं। दाईं श्वसनी दाएँ फेफड़ें में सांस ले जाती है और बाईं श्वसनी बाएँ फेफड़ें में। श्वासनली को अकड़कर सांस के लिए खुला रखने के लिए श्वासनली के अंदर थोड़ी-थोड़ी दूरी पर १५ से २० उपस्थि (कार्टिलिज) के बने छल्ले होते हैं। इन सब छल्लों से जुड़ी हुई एक मांसपेशी होती है। जब मनुष्य ख़ांसी करता है तो यह मांसपेशी सिकुड़ जाती है जिस से यह छल्ले भी सिकुड़ जाते हैं और श्वासनली थोड़ी तंग हो जाती है जाती है। श्वासनली के सिकुड़ने से गुज़रने वाली हवा का दबाव और गति ठीक उसी तरह से बढ़ जाती है जिस तरह अगर किसी पानी की नली को सिकोड़ा जाए तो पानी ज़्यादा ज़ोर से आता है। अगर कोई बलग़म या किसी चीज़ के कण श्वासनली में चिपके या फंसे हों तो वो हवा के इस तेज़ बहाव से मुंह की तरफ उड़ते हुए चले जाते हैं। ज़ुक़ाम या कोई ग़लत पदार्थ श्वासनली में जाने की हालत में ख़ांसने की इसी व्यवस्था से श्वासनली स्वयं को साफ़ कर लेती है।

ग्रासनाल और श्वासनली

गले से पेट तक चलती हुई एक और भी नली होती है जिसे ग्रासनाल या खाने की नली कहते हैं। ग्रासनाल और श्वासनली दोनों ही गले से शुरू होतीं हैं। श्वासनली के ऊपर एक छोटा सा लोलक (पल्ला) होता है जिसे कंठच्छद (एपिग्लाटिस) कहते हैं। जब कोई खाना खाता है या कुछ पीता है तो यह कंठच्छद गिर कर श्वासनली को कस के बंद कर देता है। इसी कारण से खाना ग्रासनाल से होते हुए पेट में तो जाता है लेकिन श्वासनाल या फेफड़ों में बिलकुल प्रवेश नहीं करता।
कोलंबिया अन्तरिक्ष यान आपदा

1 फ़रवरी 2003 को टेक्सास, लुईसियना में कोलंबिया अंतरिक्ष यान दुर्घटना का शिकार हुआ। यह हादसा उस समय हुआ जब कोलंबिया अन्तरिक्ष यान पृथ्वी के वातावरण में पुन: वापस आ रहा था। दुर्घटना में सभी सात अंतरिक्ष यात्री मारे गये। इनमें माइकल फिलिप एंडरसन, कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन शामिल थे।
जाम गुलाम कादिर खान

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व दो बार निर्वाचित मुख्यमंत्री थे।
भूमि

भूमि, पृथ्वी की ठोस सतह को कहते है जो स्थायी रूप से पानी नहीं होता। इतिहास में मानव गतिविधियाँ अधिकतर उन भूमि क्षेत्रों में हुई है जहाँ कृषि, निवास और विभिन्न प्राकृतिक संसाधन होते हैं।
डेरापुर, कानपुर देहात

स्थिति

यह नगर रूरा रेलवे स्टेशन ( उत्तरी मध्य रेलवे ) से दक्षिण दिशा में १४ किलोमीटर की दूरी पर सेंगुर नदी के दाहिने तट पर बसा है। यह नगर वर्तमान में सिकंदरा विधान सभा के अंतर्गत आता है।

यातायात

इस नगर का मुख्य रेलवे स्टेशन रूरा (उत्तर मध्य रेलवे ) है जहां पर फ़ास्ट और सुपर फ़ास्ट रेलगाडियां उपलब्ध हैं। रूरा से पूर्व की ओर कानपुर, इलाहबाद, लखनऊ, हावड़ा आदि नगरो को जा सकते हैं तथा पश्चिम में इटावा, आगरा, दिल्ली आदि नगरों से जुड़ा हुआ है। दक्षिण दिशा में ६ किलोमीटर की रोड द्वारा स्वर्णिम चतुर्भुज राष्ट्रीय राजमार्ग से जुड़ा हुआ है।

कपालेश्वर मंदिर

यह शिव मंदिर बीहड़ एवम प्रकृति के सुरम्य वातावरण में एक टीले पर सेंगुर नदी के उत्तर -पूर्व में डेरापुर तहसील मुख्यालय से लगभग २ किलोमीटर दूर स्थित है। इस कपालेश्वर महादेव मंदिर की विशेषता यह है कि मंदिर के फर्श के मध्य में उत्तर से दक्षिण दिशा की ओर लगभग 1.30 मीटर लंबाई की एक समाधि है और इस समाधि के ऊपर उत्तरी सिरे पर शिव लिंग स्थापित है। शिव लिंग के उत्तर में 0.40 मीटर दूरी पर नंदी विराजमान हैं। इस टीले की खुदाई में समाधि के ऊपर शिव लिंग प्राप्त होने पर वर्ष १८९३ में इस मंदिर का निर्माण हुआ था। यह मंदिर शैव भक्तों की आस्था का केंद्र है। श्रावण मास में प्रत्येक सोमवार को यहां जनसैलाब उमड़ पड़ता है।

बाहरी कड़ियाँ

Derapur
जसकौर मीणा

परिचय

जसकौर मीणा भारतीय जनता पार्टी में शामिल होने से पूर्व शिक्षिका थी। बाद में भाजपा की राष्ट्रवादी विचारधारा से प्रभावित होकर राजनीती में सक्रिय भूमिका निभाई।
लघुभास्करीय

लघुभास्करीय भास्कर प्रथम द्वारा रचित गणित एवं ज्योतिष का ग्रन्थ है। शंकरनारायण ने इस पर 'लघुभास्करीयविवरण' नामक भाष्य लिखा है। उदयदिवाकर ने इसकी (लघुभास्करीय की) सुन्दरी नामक टीका लिखी है।
महाभास्करीय की तरह लघुभास्करीय में भी ८ अध्याय हैं।
नसीराबाद विधानसभा क्षेत्र (राजस्थान)

नसीराबाद विधानसभा क्षेत्र राजस्थान का एक विधानसभा क्षेत्र है। यह अजमेर लोक सभा निर्वाचन क्षेत्र के अन्तर्गत आता है।
उपकला ऊतक

प्राणियों के शरीर की बाहरी सतह और शरीर के अन्दर स्थित विभिन्न अंगों के बाहरी तथा भीतरी सतह का निर्माण करने वाले ऊतक को उपकला ऊतक कहते हैं।

परिचय

उपकला (एपिथीलियम) एक अत्यंत महीन और चिकनी झिल्ली है जो शरीर के भीतरी समस्त अंगों के बाह्य पृष्ठों को आच्छादित किए हुए है। इसी का दूसरा रूप शरीर के कुछ खोखले विवरों के भीतरी पृष्ठ को ढके रहता है, जिसे अंतर्कला कहा जाता है।
उपकाला शरीर का एक विशिष्ट ऊतक है जो अंगों का आच्छादन करके उनकी रक्षा करता है। इसके अक्षुण्य रहने से जीवाणु भीतर प्रवेश नहीं कर पाते। यह कला समस्त पाचनप्रणाली, मुख से लेकर मलद्वार तक को, आच्छादित किए हुए है। यही कला इसके भीतरी पृष्ठ को आच्छादित करती हुई ग्रंथिक उपकला का रूप ले लेती है और प्रणाली की भित्तियों में घुसकर पाचक रसोत्पादक ग्रंथिंयाँ बन जाती है। शरीर में जिनी भी प्रणालियाँ या नलिकाएँ हैं, जैसे श्वासनाल तथा प्रणालिकाएँ, रक्तवाहिनियाँ, रसवाहिनियाँ आदि, सब उपकला से आच्छादित हैं। इसकी कोशिकाएँ एक दूसरे के अत्यंत निकट रहती हैं।

प्रकार

इसके विशेष प्रकार ये हैं :
(1) शल्की उपकला, जिसकी कोशिका षट्कोणी या अष्टकोणी होती है। सारा चर्म इस प्रकार की उपकला से ढका हुआ है।
(2) स्तंभाकार उपकला, जिसके कोषाणु स्तंभ के समान होते हैं। आमाशय तथा आंत्र का भीतरी पृष्ठ इसी उपकला से ढका हुआ है।
(3) ग्रंथिक उपकला, जो आंत्र की भित्तियों में रक्तग्रंथियों में रूपांतरित हो जाती है। यह स्तंभाकार कला का ही एक रूप है।
(4) रोमिकामय उपकला, जिसकी कोशिकाएँ स्तंभाकार उपकला के ही समान होती हैं, किंतु उनकी चपटे सिरे से, जो प्रणाली की ओर रहता है, सूक्ष्म बाल सरीखे तंतु निकले रहते हैं। ये क्रिया करे समय उसी प्रकार लहराते हैं, जैसे खेत में लगे गेहूँ या जौ की बातें वायुप्रवाह से लहराती हैं। इस क्रिया का प्रयोजन प्रणाली में प्रविष्ट पदार्थों को बाहर निकालना होता है। यह उपकला समस्त वसा प्रणाली को भीतर से आच्छादित किए हुए है।
(5) संवेदनिक उपकला का काम संवेदना को ले जाना है। यह भी स्तंभाकार उपकला का एक रूप है। भीतरी कर्ण, जिह्वा के स्वादकोष, तथा कहीं-कहीं चर्म में, इस उपकला के कोशिकासमूह मिलते हैं।
२२५६ ईसा पूर्व

२२५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
द्वितीय आंग्ल-मैसूर युद्ध

अंग्रेज़ों का विश्वासघात

1769 ई. में की गई 'मद्रास की संधि' का पालन अंग्रेज़ों ने नहीं किया। 1770 ई. में मराठा पेशवा माधवराव ने हैदर अली पर आक्रमण कर दिया। हैदर के अनुरोध करने पर भी अंग्रेज़ी सेना ने उसका साथ नहीं दिया। 19 मार्च, 1779 को अंग्रेज़ों ने 'माही' पर अधिकार कर लिया। माही हैदर अली के अधिकार क्षेत्र में स्थित एक छोटी फ़्राँसीसी बस्ती थी। माही पर अंग्रेज़ों के अधिकार ने हैदर की सहन शक्ति को तोड़ दिया। हैदर अली का अब अंग्रेज़ों से लड़ना अपरिहार्य हो गया था। फ़रवरी, 1780 में हैदर अली अंग्रेज विरोधी गुट में शामिल होकर जुलाई, 1780 में लगभग 80,000 आदमियों एवं बन्दूक धारियों से युक्त सेना को लेकर कर्नाटक के मैदान में पहुँचा और साधारण सी झड़प में कर्नल बेली के नेतृत्व में अंग्रेज़ी सेना को हराते हुए अर्काट पर अधिकार कर लिया।.

हैदर अली की पराजय और मृत्यु

तत्कालीन गवर्नर-जनरल वारेन हेस्टिंग्स ने हैदर अली के मुकाबले के लिए आयरकूट को दक्षिण भेजा, जिसने अपनी सफल कूटनीति से महादजी सिंधिया और निज़ाम को अंग्रेज़ विरोधी गुट से अलग करने में सफलता प्राप्त की। गुट के बिखर जाने पर भी हैदर अली के उत्साह में कोई कमी नहीं आयी, वह डट कर अंग्रेज़ों का मुकाबला करता रहा। परन्तु 1781 ई. में सर आयरकूट द्वारा हैदर अली पोर्टोनोवो में पराजित कर दिया गया। युद्ध में मिली पराजय के कारण मिली मानसिक क्षति के कारण 7 दिसम्बर, 1782 को हैदर अली की मृत्यु हो गई। अंग्रेज़ों की ओर से सफलता अर्जित करने वाले सर आयरकूट की भी मद्रास में अप्रैल, 1783 में मृत्यु हो गई। हैदर अली ने अंग्रेज़ों की शक्ति के विषय में कहा था।

सन्धि

इस युद्ध के बीच ही हैदर अली की मृत्यु हो गई थी, किंतु उसके पुत्र और उत्तराधिकारी टीपू सुल्तान ने युद्ध जारी रखा और बेदनूर पर अंग्रेज़ों के आक्रमण को असफल करके मंगलोर जा घेरा। अब मद्रास की सरकार ने समझ लिया कि आगे युद्ध बढ़ाना उसकी सामर्थ्य के बाहर है। अत: उसने 1784 ई. में सन्धि कर ली, जो मंगलोर की सन्धि कहलाती है, और जिसके आधार पर दोनों पक्षों ने एक दूसरे के भू-भाग वापस कर दिए।.
समुदाय (पारिस्थितिकी)

पारिस्थितिकी के सन्दर्भ में, समुदाय (community) से आशय दो या दो से अधिक भिन्न प्रजातियों के समूह से है जो एक ही भौगोलिक क्षेत्र/स्थितियों में रहते हैं।
आमिना बिन्त वहब

प्रारंभिक जीवन और विवाह

वहब इब्न अब्द मुनाफ़ और बर्राह बिन्त अब्दुल उज़्ज़ह की पुत्री आमिना थीं। इनका जन्म शहर मक्काह में हुआ।  इनका वंश बनू ज़ुह्रा से जुड कर क़ुरैश क़बीले से होता हुआ हज़रत इब्राहीम पैगंबर के पुत्र हज़रत इसमाईल पैगम्बर से जा मिआ  कहा जाता है कि इनका मस्तक तेज से चमकता था, यह तेज हज़रत मुहम्मद का नूर था। अब्दुल्ला बहुत ही सुन्दर थे, अरब की कई स्त्रियां इनसे विवाह करना चाहती थीं कि वह सुन्दर संतान पायें। मुहम्मद का नूर, अब्दुल्ला द्वारा आमिना पर प्रकट हुवा।
अब्दुल्ला के पिता काबा गृह के रखवाली थे। इनके विवाह के बाद अब्दुल्लाह को शाम (सिरिया) को व्यापार निमित्त बुलाया गया। अब्दुल्ला कारवान से सिरिया प्रयाण शुरू किया। रास्ते में वह अनारोग्य के कारण स्वर्गवासी होगए। उस समय आमिना गर्भवती थीं। पती की अकाल मृत्यु के कारण आमिना दुखित हुवीं और उस दुख से बाहर न आसकीं।
चरक

परिचय

चरकसंहिता आयुर्वेद में प्रसिद्ध है। इसके उपदेशक अत्रिपुत्र पुनर्वसु, ग्रंथकर्ता अग्निवेश और प्रतिसंस्कारक चरक हैं।
प्राचीन वाङ्मय के परिशीलन से ज्ञात होता है कि उन दिनों ग्रंथ या तंत्र की रचना शाखा के नाम से होती थी। जैसे कठ शाखा में कठोपनिषद् बनी। शाखाएँ या चरण उन दिनों के विद्यापीठ थे, जहाँ अनेक विषयों का अध्ययन होता था। अत: संभव है, चरकसंहिता का प्रतिसंस्कार चरक शाखा में हुआ हो।
चरकसंहिता में पालि साहित्य के कुछ शब्द मिलते हैं, जैसे अवक्रांति, जेंताक (जंताक - विनयपिटक), भंगोदन, खुड्डाक, भूतधात्री (निद्रा के लिये)। इससे चरकसंहिता का उपदेशकाल उपनिषदों के बाद और बुद्ध के पूर्व निश्चित होता है। इसका प्रतिसंस्कार कनिष्क के समय 78 ई. के लगभग हुआ।
त्रिपिटक के चीनी अनुवाद में कनिष्क के राजवैद्य के रूप में चरक का उल्लेख है। किंतु कनिष्क बौद्ध था और उसका कवि अश्वघोष भी बौद्ध था, पर चरक संहिता में बुद्धमत का जोरदार खंडन मिलता है। अत: चरक और कनिष्क का संबंध संदिग्ध ही नहीं असंभव जान पड़ता है। पर्याप्त प्रमाणों के अभाव में मत स्थिर करना कठिन है।
कामाख्या

कामाख्या, देवी या शक्ति के प्रधान नामों में से एक नाम है। यह तांत्रिक देवी हैं और काली तथा 'त्रिपुर सुन्दरी' के साथ इनका निकट समबन्ध है। इनकी कथा का उल्लेख कालिका पुराण और योगिनी तंत्र में विस्तृत रूप से हुआ है। समूचे असम और पूर्वोत्तर बंगाल में शक्ति अथवा कामाक्षी की पूजा का बड़ा महात्म्य है। असम के कामरूप में कामाख्या का प्रसिद्ध मन्दिर अवस्थित है।

परिचय

पुराणों के अनुसार पिता दक्ष के यज्ञ में पति शिव का अपमान होने के कारण सती हवनकुंड में ही कूद पड़ी थीं जिसके शरीर को शिव कंधे पर दीर्घकाल तक डाले फिरते रहे। सती के अंग जहाँ-जहाँ गिरे वहाँ-वहाँ शक्तिपीठ बन गए जो शाक्त तथा शैव भक्तों के परम तीर्थ हुए। इन्हीं पीठों में से एक—कामरूप असम में स्थापित हुआ, जो आज की गौहाटी के सामने 'कामाख्या' नामक पहाड़ी पर स्थित है। 
पश्चिमी भारत में जो कामारूप की नारी शक्ति के अनेक अलौकिक चमत्कारों की बात लोकसाहित्य में कही गई है, उसका आधार इस कामाक्षी का महत्व ही है। 'कामरूप' का अर्थ ही है 'इच्छानुसार रूप धारण कर लेना' और विश्वास है कि असम की नारियाँ चाहे जिसको अपनी इच्छा के अनुकूल रूप में बदल देती थीं।विश्व के सबसे प्राचीनतम तंत्र आगम मठ के अनुसार कामाख्या मे आज भी तंत्र की ऐसी शाखायें है जिनके अनुसार कुछ भी पाया जा सकता है परंतु बहुत ही कठिन है
असम के पूर्वी भाग में अत्यंत प्राचीन काल से नारी की शक्ति की अर्चना हुई है। महाभारत में उस दिशा के स्त्रीराज्य का उल्लेख हुआ है। इसमें संदेह नहीं कि मातृसत्तात्मक परंपरा का कोई न कोई रूप वहाँ था जो वहाँ की नागा आदि जातियों में आज भी बना है। ऐसे वातावरण में देवी का महत्व चिरस्थायी होना स्वाभाविक ही था और जब उसे शिव की पत्नी मान लिया गया तब शक्ति संप्रदाय को सहज ही शैव शक्ति की पृष्ठभूमि और मर्यादा प्राप्त हो गई। फिर जब वज्रयानी प्रज्ञापारमिता और शक्ति एक कर दी गईं तब तो शक्ति गौरव का और भी प्रसार हो गया। उस शक्ति विश्वास का केंद्र गोहाटी की कामाख्या पहाड़ी का यह कामाक्षी पीठ है।
गुठलीदार फल

अन्य भाषाओँ में

"गुठलीदार फलों" को अंग्रेज़ी में "ड्रूप" (drupe) कहते हैं।

गुठली की भूमिका

गुठलियाँ अक्सर ऐसे फलों में होती हैं जो बहुत मीठे हों और जिनके रंग बहुत रौनकी और आकर्षक हों। जानवर इन्हें अक्सर खाते हैं और या तो गुठली फ़ेंक देते हैं या निग़ल जाते हैं। निग़ली हुई गुठलियाँ जानवर के फल हज़म कर लेने के बाद उनकी बीट में कहीं दूर गिर जाती हैं। इस से पेड़ अपनी संतानों को दूर-दूर तक फैला सकता है।
नोवा बेब्स्टर

नोआ वेब्स्टर (Noah Webster (16 अक्टूबर 1758 – 28 मई 1843) अमेरिका के अंग्रेज़ी भाषा के प्रसिद्ध कोशकार, पाठयपुस्तक लेखक, वर्तनी-सुधारक एवं सम्पादक थे। उन्हें 'अमेरिकी छात्रवृत्ति एवं शिक्षा का जनक' (Father of American Scholarship and Education) कहा जाता है। अमेरिका की पाँच पीढ़ियों के बच्चों ने उनकी "नीले पृष्ठ वाली वर्तनी पुस्तकों" को पढ़ा है। अमेरिका में बेब्स्टर का नाम शब्दकोश का पर्याय बन चुका है।
डायने अरबस

व्यक्तिगत जीवन

Arbus पैदा हुआ था डायने Nemerov करने के लिए डेविड Nemerov और गर्टरूड Russek Nemerov, एक यहूदी जोड़े को, जो न्यूयॉर्क शहर में रहते थे और स्वामित्व Russek के, एक प्रसिद्ध फिफ्थ एवेन्यू विभाग के स्टोर।  की वजह से उसके परिवार के धन, Arbus अछूता था के प्रभाव से महान अवसाद बढ़ रहा है जबकि 1930 के दशक में. उसके पिता एक चित्रकार बन गए अवकाश ग्रहण करने के बाद से Russek है; उसकी छोटी बहन बन जाएगा एक मूर्तिकार और डिजाइनर; और उसके बड़े भाई, हावर्ड Nemerov, एक अंग्रेजी के प्रोफेसर पर सेंट लुइस में वाशिंगटन विश्वविद्यालय, बाद में बन जाएगा संयुक्त राज्य अमेरिका के कवि पुरस्कार विजेता और पिता के Americanist कला इतिहासकार सिकंदर Nemerov.
शिवनाथ नदी

शिवनाथ नदी महानदी की प्रमुख सहायक नदी है। यह राजनांदगांव जिले की अंबागढ़ तहसील की 625 मीटर ऊँची कोडगुल पहाड़ी क्षेत्र से निकलकर शिवरीनारायण (जिला जांजगीर चांपा) के पास महानदी में मिल जाती है। इसकी प्रमुख सहायक नदियाँ लीलागर, मनियारी, आगर, हांप, खारून, अरपा, आमनेर, सकरी, खरखरा, तांदुला तथा जमुनिया नदी आदि हैं। इसकी कुल लम्बाई 290 किमी है। प्रसिद्ध मोंगरा बैराज परियोजना राजनांदगांव  में शिवनाथ नदी पर संचालित है। शिवनाथ नदी के कुछ भागों में सिर्फ वर्षा के समय ही नावें चलती हैं। और कहीं-कहीं कुछ भागों में जुलाई से फरवरी तक नावें चलती हैं।
शिवनाथ की सहायक नदियां
बालोद - खरखरा, तंदुला
रायपुर-   खारुन
बलौदाबाजार- जमुनिया
कवर्धा- हॉफ, आमनेर
मुंगेली- मनियारी
बिलासपुर- अरप्पा, लीलागर
वज्रासन

यह ध्यानात्मक आसन हैं। मन की चंचलता को दूर करता है।
भोजन के बाद किया जानेवाला यह एक मात्र आसन हैं।

लाभ

इसके करने से अपचन, अम्लपित्त, गैस, कब्ज की निवृत्ति होती है। भोजन के बाद 5 से लेकर 15 मिनट तक करने से भोजन का पाचक ठीक से हो जाता है। वैसे दैनिक योगाभ्यास मे 1-3 मिनट तक करना चाहिए।
घुटनों की पीड़ा को दूर करता है।
इस्के करने से आप पाते है विर्य व्रिधि ओर ब्रह्म्च्र्य कि सुरक्शा।
विधि 
दोनों घुटने सामने से मिले हों | पैर की एडियाँ बाहर की और पंजे अन्दर की और हों |
बायें पैर के अंगूठे के आस पास मैं दायें पैर का अंगूठा |
दोनों हाथ घुटनों के ऊपर |
रामकुंड, जैसलमेर

रामकुंड में महारावल अमरसिंह द्वारा १६९९ ई. में निर्मित वैष्णव मंदिर है। यहाँ के शिलालेख के अनुसार अमरसिंह की रानी सोधी मानसुखदे ने यह मंदिर का निर्माण सीताराम के लिए करवाया था। इस शिलालेख को महारावल जसवंतसिंह द्वारा १७०३ ई. में स्थापित किया गया था। मुख्य मंदिर के बाहरी भाग में कुछ भित्ति-चित्र तथा पुरुष की रेखीय रचना है।
जैसलमेर के भाटी शासकों की जनहिताय की भावना, कला प्रियता एवं सौंदर्य प्रेम की अभिव्यक्ति स्वरुप जैसलमेर व उसके आसपास के क्षेत्र में अनेक सरोवर, बाग-बगीचे, महल व छत्रियों का निर्माण हुआ। वे स्थापत्य कला के अनूठे उदाहरण प्रस्तुत करते हैं। जैसलमेर नगर के पूर्व में घंसीसर सरोवर का निर्माण महारावल, झंसी ने आरंभ करवाया था। यहाँ बंे सुंदर घाट, मंदिर व बगीचियाँ बनी हुई हैं। जब घ्ड.सीसर पूरा भर जाता है तो यह एक सुंदर झील का रूप ले लेती है। इस तालाब के मध्य में बनी इमारतें व छत्रियाँ पानी में तैरती हुई दिखाई देती हैं। घ्ंसीसर तालाब का प्रवेश-द्वार, जो टीलों की पोल के नाम से विख्यात है, तालाब की शोभा को बढ़ाने के साथ-साथ जैसलमेर के स्थापत्य का एक अनुपम नमूना भी प्रस्तुत करता है। घंसीसर के आलावा यहाँ अमर सागर, मूल सागर, गजरुप सागर आदि अन्य सरोवर का निर्माण भी करवाया गया था। अमरसागर के तालाब का बांध व उस पर बने महल, हिम्मतराम पटुआ के बाग एवं बगीचे की बनावट तथा अनुबाब का दृश्य काफी सुंदर है तथा स्थापत्य व कला के उत्कृष्ट नमूने हैं। मूलसागर व उसके मध्य में निर्मित महल और झालरा वास्तव में दर्शनीय हैं।
जैसलमेर से पॉचमील दूर बड़े बाग का सुदृढ़तम जैतबंध अपने स्थापत्य के लिए प्रसिद्ध है। यह विशाल अनगड़ित बंे-बंे पत्थरों को जुंवा कर निर्मित करवाया गया है। इस बांध के आगे बने सरोवर को जैतसर कहते हैं। इस बांध के ऊपर बने भारी राजाओं की समाधि स्थल भी उल्लेखनीय है। रावल बैरीशाल के मंडप की जाली एवं पीले पत्थर की पालिशदार चौकी कला के उत्कृष्ट नमूने हैं। बांध की दूसरी तरु एक मनोहर बाग है, जो आम, अमरुद, अनार आदि के पें, फूल-पौधों व लताओं से अच्छादित है। इसके अलावा गजरुप सागर का बांध व पहाड़ के बीच में से बनाई गई पानी की बांध व पहा के बीच में से बनाई गई पानी की नहर और ऊँचे पर्वत पर बना देवी का मंदिर व आश्रम देदानसर आदि शहरी तालाब पर निर्मित व बांध एवं बगिचियाँ आदि मजबूत, कलात्मक एवं सुंदर हैं।
बहलूल खान लोदी

बहलूल खान लोदी (मृत्यु:1489) दिल्ली के लोदी वंश का प्रथम सुलतान बना, जब पिछले सैयद वंश के अंतिम शासक पदच्युत हुआ। बहलूल एक अफगान व्यापारियों के परिवार में पैदा हुआ था। बाद में यह एक प्रसिद्द योद्धा होकर पंजाब का राज्यपाल बना। इसने दिल्ली सल्तनत अप्रैल 19,1451 को ग्रहण किया।
बहलूल खान ने विद्रोहियों को शांत करने हेतु बहुत प्रयास किये और अपने राज्य की सीमाओं को ग्वालियर, जौनपुर और ऊपरी उत्तर प्रदेश तक फैलाया। सन 1486 में, अपने पुत्र, बर्बक शाह को जौनपुर का राज्यपाल नियुक्त किया। इससे कुछ समय बाद उत्तराधिकार की समस्या खडी़ हुई, जो कि इसके दूसरे पुत्र सिकंदर लोदी ने दावा कर खडी़ की। सिकंदर को उत्तराधिकारी स्वयं बहलूल ने ही बनाया था। बाद में बहलूल की मृत्योपरांत वही सुल्तान बना सन 1489 में।
खैराबाद भिलवाड़ा

ग्राम खैराबाद भीलवाड़ा जिले का एक छोटा सा गाँव है। इसकी पंचायत समिति सुवाणा है। और खैराबाद स्वयं ग्राम पंचायत है। जिसकी सरपंच साहिबा रतन कंवर है। यह भीलवाड़ा मुख्यालय से 17 किलोमीटर की दूरी पर है और दक्षिण दिशा में है। गांव का पोस्ट ऑफिस पिन 311025 है।
नृत्यरचना

नृत्य आदि के निमित्त शरीर के विभिन्न अंगों के संचालन के क्रम एवं रूप के डिजाइन को नृत्यरचना या कोरियोग्राफी (Choreography) कहते हैं। जो व्यक्ति, नर्तक या कलाकार इस कार्य को करता है, उसे 'नृत्यरचनाकार' या नृत्यसंयोजक' या 'कोरियोग्राफर' कहते हैं।
हिलटन चेन्नई

हिलटन चेन्नई का एक फाइव स्टार लक्ज़री होटल हैं जो चेन्नई के इक्कादुथांगल के इनर रिंग रोड में स्थित हैं। यह ओलम्पिया टेक्नोलॉजी पार्क गुईनदी एवं काठीपारा जंक्शन के बिलकुल नजदीक हैं। 4,००० मिलियन रुपये में बने इस होटल का उद्घाटन 28 फरबरी 2011 को हुआ था भारत में हिलटन में की ये चौथी सम्पति हैं। इसके 2 होटल दिल्ली एवं मुंबई इंटरनेशनल एयरपोर्ट में हैं। यह होटल दूर से ही काफी आकर्षक लगता हैं एवं रात में दूर से इसको देखना अपने आप में एक अद्भुत अनुभव हैं। 
9 मंजिली इस होटल में 204 कमरे (जिसमे 2 एग्जीक्यूटिव सुइट्स हैं, 16 जूनियर सुइट हैं, 7 हिलटन डीलक्स रूम, 58 हिलटन एग्जीक्यूटिव रूम्स, 121 हिलटन किंग गेस्ट रूम्स हैं। इस होटल की इंटीरियर डिजाइनिंग होन्ग कोंग की दिलेओनार्दो एवं डलास स्थित विल्सन & एसोसिएट्स ने की थी।

सुविधाएं एवं विशषताएं

इस होटल में मीटिंग रूम्स एवं बैंक्वेट पार्टी करने की भी सुविधाएं हैं। इसके मीटिंग रूम आधुनिक टेक्नोलॉजी से सुसज्जित हैं। इस होटल का बॉलरूम जो हिलटन ग्रैंड बॉलरूम के नाम से जाना जाता हैं एवं इसमें 750 लोगों के लिए जगह हैं।
इस होटल के टेरेस pe 15*80 फ़ीट का स्विमिंग पूल हैं जो इस तरीके से डिज़ाइन किया गया हैं की आप स्विमिंग का मजा लेते हुए शहर को देख सकते हैं। ये आपके मन को रोमांचित कर देने वाला क्षण रहता हैं।

कमरे

इस होटल के कमरे काफी आकर्षक एवं मन मोहक हैं। इन कमरों में आपकी हर एक छोटी से छोटी सुविधाओं का ख्याल रखा जाता हैं। इनके कमरों के बेहतरीन इंटीरियर्स एवं आर्किटेक्चर एवं लाइटिंग देखकर आपको ऐसा लगेगा की आप किसी दूसरी दुनिआ में हो। इस होटल में निम्नलिखित प्रकार के कमरे हैं:
स्टीवन स्पिलबर्ग

स्टीवन एलन स्पिलबर्ग (जन्म: 18 दिसम्बर 1946) एक अमेरिकी फिल्म निर्माता, निर्देशक और पटकथा लेखक हैं। फोर्ब्स पत्रिका के अनुसार, स्पिलबर्ग की कुल कमाई 3.1 बिलियन डालर है। वर्ष 2006 में प्रीमियर पत्रिका ने उन्हें फिल्म जगत का सबसे प्रभावशाली व्यक्ति निरुपित किया था। टाइम पत्रिका ने उन्हें शताब्दी के सौ प्रभावशाली लोगों में शामिल किया है। बीसवीं शताब्दी के अंत में लाइफ ने उन्हें उनकी पीढ़ी का सबसे प्रभावशाली व्यक्ति करार दिया था। चार दशकों के क्रियाशील जीवन में स्पिलबर्ग की फिल्मों ने अलग-अलग विचारधारा वाली अलग-अलग पीढ़ियों को अलग तरह से छुआ है। स्पिलबर्ग को 1993 में फिल्म सिंडलर्स लिस्ट के लिए और 1998 में सेविंग प्राइवेट रेयन के लिए बेस्ट डायरेक्टर के एकेडमी अवार्ड से सम्मानित किया गया। स्पिलबर्ग की तीन फिल्मों, जास (1975), ई.टी. द एक्स्ट्रा टेरिस्टीरियल (1982) और जुरासिक पार्क (1993) ने अपने-अपने समय के हिसाब से बाक्स आफिस पर आमदनी का एक नया कीर्तिमान स्थापित किया।
उन्हें 8 अक्टूबर 2009 को उनकी फिल्मों में मानव प्रयासों के कारण लिबर्टी मेडल पुरस्कार प्रदान किया गया।
भूतनाथ

भूतनाथ बाबू देवकीनंदन खत्री का तिलस्मि उपन्यास है ! चंद्रकान्ता की कहानी चंद्रकान्ता संतति मे आगे बढ़ाई गयी है! और संतति के बाद उसी कहानी को भूतनाथ और उसके बाद रोहतास मठ के ज़रिए अंज़ाम तक पहुँचाया गया है! चंद्रकान्ता संतति मे एक रहस्मयी किरदार का आगमन् होता है जो पहले के सभी ऐयारो से तेज़ है 
सही काम करने के लिए ग़लत रास्ता अपनाने से नही चूकता ओर हमेशा इस कशमकश मे जीता रहता है की वह वास्तव मे किस चरित्र का है? ग़लत लोग जैसे दारोगा, शिवदत्त उसे अपने जैसा ग़लत और इन्द्रदेव उसे सही साबित करने मे लगे रहते है!
चंद्रकान्ता संतति मे भूतनाथ का आगमन एक तुरुप के पत्ते की तरह होता है जो छलावे की तरह आता है ओर बाज़ी पलट के चला जाता है! भूतनाथ कान का कच्चा इंसान है जो सभी की बातो मे आ जाता है! कभी वो बुराई की मदद करता है
चंद्रकान्ता संतति के पूरक के रूप मे भूतनाथ सीरीस लिखी गयी थी! ये 7 ज़िल्द का उपन्यास बाबू देवकीनंदन खत्री का महत्वआकांक्षी उपन्यास था जिसे वो पूरा नही कर सके! माना जाता है की अगर वो इसे पूरा कर पाते तो ये उपन्यास काल्पनिक उपन्यासो का सरताज होता! पर खत्री जी का इस उपन्यास को पूरा करने से पहले ही निधन हो गया! उनके बेटे दुर्गा प्रसाद खत्री ने इस उपन्यास को पूरा किया! पर बाबू देवकी नंदन खत्री की लेखनी की चमत्कृतता इनकी लेखनी मे नही थी फिर भी इन्होने इस कहानी पूरा किया! बाद मे दुर्गा प्रसाद जी ने रोहतास मठ
नाम से इस विस्मयकारी शृंखला का समापन किया!
परोक्ष युद्ध

दो देशों या समूहों के बीच ऐसे स्ंघर्ष को परोक्ष युद्ध (proxy war/प्रॉक्सी वार) कहते हैं जिसमें दोनों में से कोई भी पक्ष सीधे दूसरे से संघर्ष न कर रहा हो बल्कि किसी तीसरी शक्ति का उपयोग करके दूसरे पक्ष को हानि पहुँचा रहा हो। द्वितीय विश्वयुद्ध के पश्चात विश्व में परोक्ष युद्ध काफी आम रहा है। इतना ही नहीं, २०वीं शताब्दी के उत्तरार्ध के अधिकांश संघर्ष, परोक्ष युद्ध ही थे।
वाशिंगटन कैपिटल्स

वाशिंगटन कैपिटल्स, एक प्रसिद्ध आइस हॉकी टीम है, जो वॉशिंगटन डी॰ सी॰ में आधारित है। वे नैशनल हॉकी लीग में खेलते हैं।
उत्तर जुरैसिक युग

उत्तर जुरैसिक युग (Late Jurassic epoch), जो ऊपरी जुरैसिक युग (Upper Jurassic epoch) भी कहलाता है, जुरैसिक कल्प (Jurassic period) के तीन भूवैज्ञानिक युगों की शृंखला का अंतिम युग था। यह आज से लगभग 16.3 करोड़ वर्ष पूर्व मध्य जुरैसिक युग (Middle Jurassic) की समाप्ति के साथ आरम्भ हुआ। इसका अन्त आज से लगभग 14.5 करोड़ वर्ष पूर्व हुआ और इसके साथ-साथ जुरैसिक कल्प का अन्त और चाकमय कल्प का आरम्भ हुआ।